text: Fiskaaling vil frætta frá sílafiskarum um kúlulaks
text: #000001
text: Nú er farið undir at kanna í hvussu stóran mun kúlulaksur búleikast í føroyskum firðum og áum
text: #000002
text: Fiskaaling er nú farið undir at kanna í hvussu stóran mun kúlulaksur búleikast í føroyskum firðum og áum. Endamálið er at fáa gjørt eina meting av í hvønn mun hetta fiskaslagið kann gerast ein hóttan móti alivinnuni, tá ræður um spjaðing av møguligum fiskasjúkum, sum ikki frammanundan finnast í Føroyum. Fiskaaling, sum ger kanningina eftir áheitan frá Havbúnaðarfelagnum, vil fegin hoyra frá sílafiskarum, sum hava fingið ella møguliga fara at fáa kúlulaks á húkin.Tað kemur fyri, at frítíðarfiskarar fáa kúlulaks (pukkellaks) á húkin, men eingin vitan er um, í hvussu stóran mun hetta laksaslagið er til staðar í føroyskum firðum og áum. Heldur ikki, um hesin laksurin møguliga er farin at gýta her, eins og eingin vitan er um ferðingarmynstrið hjá kúlulaksinum.Nevndin í Havbúnaðarfelagnum hevur sett sær fyri at fáa kannað, hvussu støðan er á hesum økinum og hevur tí heitt á Fiskaaling um at seta eina kanning í verk av kúlulaksi í Føroyum.Kanningin skal skráseta talið av fiskaðum kúlulaksum, kanna hann fyri sjúkur, og somuleiðis staðfesta, um kúlulaksurin er farin at gýta í Føroyum ella ikki.Við øðrum orðum skal kanningin staðfesta títtleikan av kúlulaksi í Føroyum, og í hvønn mun hetta fremmanda slagið av laksi kann gerast ein váði fyri føroysku vistfrøðina og alivinnuna, tá ræður um sjúku, sum frammanundan ikki finst í Føroyum. Um kúlulaksurin fer at vísa seg at vera ein týðandi váði, má síðani verða mett um, hvørji bráðfengis tiltøk kunnu setast í verk til tess at forða fyri útbreiðslu av hesum laksaslagi, sigur Havbúnaðarfelagið.Høvuðsøkið hjá kúlulaksinum er norðari partur av Kyrrahavinum. Hetta serliga slagið av laksi var tó í sekstiárunum staðfest og fiskað í stórum nøgdum í norskum sjóøki, eftir at russar høvdu sett hann út sum alilaks við Kolahálvoynna. Seinni minkaði nøgdin av kúlulaksi munandi aftur í Noregi. Á sumri í fjør var tó aftur staðfest lutfalsliga stórt tal av kúlulaksi í norskum áum.Umframt kúluna, ið siljafiskurin fær í gýtingartíðarskeiðnum, er eitt eyðkenni fyri kúlulaksin, at hann hevur hvítan kjaft við svørtum góma. Í miðal vigar hann 2,2 kilo, men størsti skrásetti fiskurin vigaði 6,8 kilo.Fiskaaling heitir á øll, ið fáa kúlulaks, at lata hann til Fiskaaling, sum letur fíggjarliga samsýning afturfyri. Tað er av alstórum týdningi, at fiskurin er so heilur og feskur sum gjørligt. Tað vil siga hvørki kruvdur ella frystur.
text: #000003
text: Uppsjóvarkipini komin inn at kroka
text: #000008